text stringlengths 4 210 |
|---|
imisepe fitwalo fya mu mpanga na mu fibolya te bantu balimba iyo |
konse ukwasangwa imisepe abakashana balayako baletola nga basanga yalipona |
kuti batoola fye ifingi tabasakamana na kubabwa kuli sepe wine cikulu imisepe yamoneka |
cilya ae ku mushi baifumya na mu fipapa yalabeka ye |
nga bapwisha baya ku kusaba ifisaye fya kuteelako |
ifisaye ni filya fitwala kuli sansa umukome umulungi na ku kasongole |
nga cili cimo batila icisaye |
ifisaye fyawamisha ni filya baswa ku mulungi na kuli sansa no mukome pantu e fyakosa tafitobeka bwangu kanshi e fyo bafwaisha |
ifisaye nga fyamoneka bali no kwisa ku mushi |
nga bafika bali no kumona pa lubansa apasebeka apasensebuka atemwa pa lukungu lwa nanda ya bafyashi babo epo bakolongana |
baimba ne cilindi icacluka baciwamya bwinobwino bashingulapo no kushingula |
cilya pauma elyo baisa ne misepe ne fisaye fyabo baikala bashinguluka icilindi |
pa kuta imisepe tabatila uyu naikata imisepe yakwe no yu iyo kuti basalapo fye iya munabo umo eyo baya mu kuta |
ifisaye fyena nelyo bakwate cimocimo te mulandu kuti ico batemwa eco balayangasha |
pa kutendeka kuti babika imisepe mu cilindi elyo balasooka |
uwasooka iyakumanina e wabalilapo ukuta |
elyo uulefwaya asosa bwangubwangu ati citampi umbi nao ati cikonka |
na pa kwikala ifyo fine emo bakonkanina mpaka bonse bashinguluka icilindi |
tabateela pamo pene iyo kuti uwakubalilapo ata nga atena bali no kumupoka nga ali no butete aleya fye apwa elyo umbi aisapoka nao |
nga baleta imisepe balemba ne nyimbo ishingi ishalekanalekana lelo nshili namaka ya kwibukisha shonse lumo ni ulu |
eleli iyeleli eleli iyeleli |
eleli iyeleli eleli iyeleli |
pa kutendeka ukwimba no kuta ifyo fine |
kuti aleti aposa icisaye pa mutwe aisafukula ne misepe mu cilindi yafumina kunse iyasalangana |
icisaye nga calaisa ku kupona ayanka pantu nga cafuntuka ninshi atena ababiye bamupoka |
ali no kubwesesha imisepe mu cilindi ukulingana nomo bapanganine nga umoumo atemwa ibiliibili nifyo fine |
ifyo fine abikilepo fye ukuposa ne cisaye pa mutwe aleyanka no kwanka |
nga alufyanya pa kwingisha imisepe mu cilindi ukucila pa nambala ilefwaikwa ninshi atena |
conse nga akumya kuli umbi pa kwingisha uibiye ninshi nalyo atena bamupoka no kumupoka |
nangu ilyo aleimba pa kupwishishisha ulwimbo apeema ilyo imisepe tailapwa kwingisha mu cilindi ninshi nalyo line atena |
limbi kuti atunsula icisaye bwangu bwangu asosa ati tunsu wandi |
ilyo ninshi umubiye talasosa ninshi ashuka ali no kubwekeshapo ukuta |
ilyo umo aleta aba bonse abashala bali no kulolekesha ifyo alecita |
bali no kumona ukuti tengishe mpendwa imbi mu cilindi kano fye iyo basosele |
kabili bali no kumona ukuti tapemene apikile fye umweo no kwimba aleimba |
nga acita cimo pali ifi nalumbula ninshi atena |
e calenga ali no kucenjela sana |
lelo nga aleta bwino afika na mwa bili mwa lune sano ukufika napo bapingwilile ukufika ninshi aleka cashalila ababiye |
uyu ninshi atapa |
nga bonse bakumana bafika apo bapimine ukupelela umo wena afilwa ashalikisha nangu cakuti kwashala fye kamo pa kufikapo bali no kumutuuta |
pakutampa balapingula ififunshi fibili atemwa fisano ifyo fine efyo bali no kutuuta uushitapile |
ilingi abakashana bateela imisepe umo bangalila |
eco kanshi teti ntile uko kutuuta kwa fifunshi kwa bunkalwe iyo |
kwangala fye no kufukisha icangalo cabo pakuti bonse baleshilimuka |
limolimo kuti no waishibisha wine camwalukila afilwa ukutapa nao baisamututa |
ico bonse balatuutana e calenga tabatuutana bulukubuluku epali nao limbi shamupopa aisa mu kulakalaka nga nankoko ali pa mani ilyo camufikila |
nga baleka ukuta umwine wa misepe ali no kusunga bwino pamo ne fisaye ifyakwisa mu kwangalila limbi |
imisepe cangalo ca kuleseshako icitendwe ilyo imilimo yacepako |
amakanga nayo yasosa yaposa na filya |
ubwinanuni bonse bwasosa amashiwi bwali nayo ayo mulima ababepeshe bonse baposa na filya |
lesa ati bati mulima ifyo fine efyo ucita ku babiyo bonse aba |
mulima mwine lubemba we mwine wa nkuni na menshi ine abanandi bonse aba bamfimbila fye |
bampatila pa busuma ubu mwampela ubusuma ubu bwalibatkama |
fyonse ifi balelanda fyabufi fyekafyeka |
lesa mukulu bushe bonse kuti bakupatila fye pa busuma bobe bwekabweka fye |
awe ine nshisumine mashiwi yobe |
umfwa iwe mulima uli muntu mubi nganshi |
ine nine lesa mukuiu uushibepwa |
fyonse ifyo ucita ndafimona |
mona na lelo line waciba uleitakisha pa menso ya babiyo ilyo bali bakweba amashiwi ya ku kuleta kuno cilye |
eapa mwacisanga ndelemba nacilaongesha lilya isambi lyobe ku masamba yobe wacita kale |
shimona ibuku nembamo amasambi yobe ifyo lyalamba |
bamulima kwinika fye umutwe baleimbaula na kamuti panshi |
lesa mukulu mona iwe mulima lele ubusuma uitakisha bwalapwa |
ine nine lesa mukulu ne ushaba na lufyengo ninganya fye umuntu ku micitile yakwe umwine |
ine ndi musuma kabili apo ndi musuma nshifwaya kwikala na babi abalufyengo abamataki abamiponto |
aba musango uyu bonse shikulu wabo ni satana uo natamfya muno mwandi |
apo iwe ubomba imilimo yakwe uli no kumukonka |
apo sokulu atemwa imfifi na iwe wakulaenda mu mfifi |
aba na mapindo ya mipila ne myungamo na iwe wine e mapindo ulekwata |
aba no mutwe uwapala akanama na meno ayasongoka na iwe wine efyo walaba nombaline |
ale we kuyemba fuma uko ali |
apo pene mulima aluba nefyo ayaluka aba fye umusango umbiumbi |
ifyuni ifyapaleme uko ali cilya fyamona uko ayaluka na mapindo no mutwe na makasa fyaibelabela fye |
fyafulumukako no lubilo fyaitunina lubali lumbi |
mulima aumfwa insoni ishingi aima no lubilo alungama ku mushitu |
talefwaya ukumoneka nakabih ku fyuni |
lilya afika mu mushitu akobama na ku cimuti alosha umutwe panshi |
pantu talefwaya kumona cinso cakwa lesa nakabili aletiina ubukali bwakwe |
na lubali aletiina ukusekwa ku fyuni |
ifi fine efyo aba na pa nshita ino |
ilyashi tushilile palya lesa mukulu apokele ubusuma bwa kwa mulima abuula na masako yonse ayali kuli mulima ayatulika ngefi |
elyo asosa ku fyuni fyonse ati bushe nomba ndepela ani aya masako |
ifyuni fyonse fyatendeka ukupunda icili apa nine nine lesa alefilolesha fye |
mulumbelumbe nao ati apunde ati ni lesa ati shiii congo bonse leka mau |
ine namona fye umuntu umo uushisosele ishiwi nelyo limo ine nati vyu wine e wateka umutima |
imwe bonse mwe balepunda calanga ukuti mwaliitemwa |
pakuti mwishibe ukuti ine natemwa abaicefya kanshi nalapela aya masako kuli wyu wine munenu |
ale isa kuno iwe asonta na pali nduba e ushapundileko |
ilyo ninshi ne shina lya nduba tali talakwata |
lesa ati pa mulandu wa kuisunga nakupela ubusuma ubu buula amasako aya ayali kuli mulima |
ndekubikilapo na cimbi ukaba cuni citakatifu mu calo |
abantu nga baya ku kubamba umunani nga bakukumanya lintu baleya |
ninshi kuti basubila ukuyabamba umunani uwingi bonse bakalakutontonkanya icuni ceshuko |
awe cinecine induba yayaluka yakwata amasako ayasuma |
cilya ifyuni fyamona umunabo ayaluka fyasosa afiti |
yangu shimoneni umunensu ifyo aba twamuluba nomba aba ifyo ashaba kale |
apo pene ne shina lyakwe lyacinja balamwita nduba |
lesa mukulu kabili asosa ati na umbi ulya acifwaya ukulanda lilya namuputule shiwi nani |
abati ni uyu mukwai bena baletontonkanya ukuti nalimo nabifya balamukalipila pa kumusonta baletalukako no kutaluka |
Subsets and Splits
No community queries yet
The top public SQL queries from the community will appear here once available.